भारत सरकार

मानव संसाधन विकास मंत्रालय

उच्चतर शिक्षा विभाग

राज्य सभा

अतारांकित प्रश्न संख्या: 1033

उत्तर देने की तारीखः 09.03.201**7**

महात्मा गांधी मानव विकास अकादमी

1033. श्री डी॰ पी॰ त्रिपाठीः

**क्या** मानव संसाधन विकास मंत्री **यह बताने की कृपा करेंगे किः**

**(क) महात्मा गांधी मानव विकास अकादमी (एम॰ जी॰ ए॰ एच॰ डी॰)**, **टाटा इंस्टिट्यूट ऑफ सोशल साइन्सेस (टी॰ आई॰ एस॰ एस॰) चुचूयिमलैंग**, **मोकोकचुंग**, **नागालैंड का भारत सरकार के अधीन सोसाइटी/अकादमी/संस्थान के रूप में रजिस्ट्रीकरण का ब्यौरा क्या है;**

**(ख) कौन-सा प्राधिकरण उसका पर्यवेक्षण और प्रबंधन करता है और उसकी वर्तमान स्थिति**

**क्या है**; **और**

**(ग) एम॰ जी॰ ए॰ एच॰ डी॰ के संबंध में सरकार का भावी उद्देश्य क्या है**?

उत्तर

मानव संसाधन विकास मंत्रालय में राज्य मंत्री

(डॉ. महेंद्र नाथ पाण्डेय)

(क) और (ख): महात्मा गांधी मानव विकास अकादमी (एमजीएएचडी) टाटा इंस्टीट्यूड ऑफ सोशल साइंस (टीआईएसएस), मानद विश्वविद्यालय तथा सार्वजनिक एवं धर्मार्थ न्यास अधिनियम, 1908 के अंतर्गत पंजीकृत न्यास नागालैंड गांधी आश्रम (एनजीए) चुचूयिमलैंग, मोकोकचुंग, नागालैंड का एक सहयोगी उपक्रम है। इस संबंध में टीआईएसएस मानद विश्वविद्यालय (गुवाहाटी ऑफ-कैम्पस) तथा एनजीए, चुचूयिमलैंग, मोकोकचुंग, नागालैंड के बीच 29 अप्रैल 2014 को एक समझौता ज्ञापन पर हस्ताक्षर किए गए थे। एमजीएएचडी के शैक्षणिक कार्यक्रम टीआईएसएस गुवाहाटी ऑफ-कैम्पस द्वारा संचालित किए जा रहे हैं।

(ग): एमजीएएचडी की स्थापना में केन्द्र सरकार की कोई भूमिका नहीं है। यह टीआईएसएस तथा एनजीए के मध्य हस्ताक्षरित समझौता ज्ञापन के अनुरूप कार्य कर रहा है।

\*\*\*\*\*